ai4bharat/Pralekha huggingface dataset:
স্বরাষ্ট্র মন্ত্রক
মেডিকেল পাঠক্রমে ওবিসি এবং আর্থিকভাবে পিছিয়ে পড়া শ্রেণীর জন্য মোদী সরকারের সংরক্ষণের সিদ্ধান্তকে কেন্দ্রীয় স্বরাষ্ট্র মন্ত্রী শ্রী অমিত শাহ স্বাগত জানিয়েছেন
নতুন দিল্লি, ২৯শে জুলাই, ২০২১
কেন্দ্রীয় স্বরাষ্ট্র মন্ত্রী শ্রী অমিত শাহ মেডিকেল পাঠক্রমে অন্যান্য অনগ্রসর শ্রেণী  এবং আর্থিকভাবে পিছিয়ে পড়া শ্রেণীর জন্য মোদী সরকারের সংরক্ষণের সিদ্ধান্তকে স্বাগত জানিয়েছেন। একগুচ্ছ ট্যুইট বার্তায় শ্রী শাহ বলেন, “মেডিকেল শিক্ষায় স্নাতক এবং স্নাতকোত্তর  স্তরে সর্বভারতীয় কোটা ব্যবস্থায় শ্রী নরেন্দ্র মোদী ওবিসি-দের জন্য ২৭ শতাংশ এবং আর্থিকভাবে পিছিয়ে পড়াদের জন্য ১০ শতাংশ সংরক্ষণের যে সিদ্ধান্ত নিয়েছেন, তার জন্য আমি তাঁকে অভিনন্দন জানাই।”
কেন্দ্রীয় স্বরাষ্ট্র মন্ত্রী আরো বলেছেন, “দীর্ঘ দিনের এই দাবি পূরণে প্রধানমন্ত্রী নরেন্দ্র মোদী, অনগ্রসর শ্রেণী এবং আর্থিকভাবে পিছিয়ে পড়া শ্রেণীভুক্ত মানুষের কল্যাণে সরকারের অঙ্গীকার পূরণ করলেন। মোদী সরকারের এই সিদ্ধান্তের ফলে প্রায় ৫৫৫০ জন ছাত্রছাত্রী উপকৃত হবেন।”
এই প্রকল্পের মাধ্যমে ২০২১ – ২২ শিক্ষাবর্ষ থেকে স্নাতক / স্নাতকোত্তর স্তরে মেডিকেল / ডেন্টাল পাঠক্রমে সর্বভারতীয় কোটা ব্যবস্থায় অন্যান্য অনগ্রসর শ্রেণীর জন্য ২৭ শতাংশ এবং আর্থিকভাবে পিছিয়ে পড়াদের ছাত্রছাত্রীদের জন্য ১০ শতাংশ সংরক্ষণের ব্যবস্থা করা হবে।
CG/CB/SFS
(Visitor Counter : 99
স্বরাষ্ট্র মন্ত্রক
জম্মু ও কাশ্মীর কেন্দ্রশাসিত অঞ্চলের প্রথম উপ-রাজ্যপাল হিসেবে শপথ নিলে শ্রী গিরিশ চন্দ্র মুর্মু
নয়াদিল্লি, ৩১ অক্টোবর, ২০১৯
শ্রী গিরিশ চন্দ্র মুর্মু আজ জম্মু ও কাশ্মীর কেন্দ্রশাসিত অঞ্চলের প্রথম উপ-রাজ্যপাল হিসেবে শপথ গ্রহণ করলেন। রাজভবনে এক অনুষ্ঠানে তাঁকে পদ গোপনীয়তার শপথবাক্য পাঠ করান জম্মু ও কাশ্মীর হাইকোর্টের প্রধান বিচারপতি বিচারপতি গীতা মিত্তল। মুখ্যসচিব শ্রী বি ভি আর সুব্রহ্মনিয়ম পদ নিযুক্তির নির্দেশ পাঠ করেন। সাংসদ শ্রী যুগল কিশোর, জম্মু ও কাশ্মীর বিধানসভার অধ্যক্ষ ডঃ নির্মল কুমার সিং, হাইকোর্টের বিচারপতিগণ, সেনা, সীমান্তরক্ষী বাহিনী, সিআরপিএফ, পুলিশ ও প্রশাসনের বরিষ্ঠ আধিকারিকরা এই অনুষ্ঠানে উপস্থিত ছিলেন।
CG/AP/DM
(Visitor Counter : 81
প্রধানমন্ত্রীরদপ্তর
গ্লাসগোতে সিওপি২৬ এর ফাকে বৃটিশ প্রধানমন্ত্রীর সঙ্গে প্রধানমন্ত্রীর দ্বিপাক্ষিক বৈঠক
নতুনদিল্লি, ১লা নভেম্বর, ২০২১
প্রধানমন্ত্রী শ্রী নরেন্দ্র মোদী পয়লা নভেম্বর গ্লাসগোতে সিওপি ২৬ বিশ্ব নেতৃবৃন্দের শীর্ষ সম্মেলনের ফাঁকে বৃটিশ প্রধানমন্ত্রী মিঃ বরিস জনসনের সঙ্গে বৈঠক করেছেন।
জলবায়ু পরিবর্তনের প্রভাবগুলি কমানো এবং তার জন্য প্রয়োজনীয় ব্যবস্থা গ্রহণে র উদ্দেশ্যে সফলভাবে সিওপি২৬ আয়োজনে মিঃ জনসনের নেতৃত্বদানের জন্য প্রধানমন্ত্রী তাঁকে অভিনন্দন জানিয়েছেন। জলবায়ু পরিবর্তন প্রতিরোধে আর্থিক সাহায্যের ব্যবস্থাপনা , প্রযুক্তি উদ্ভাবন, পরিবেশবান্ধব হাইড্রোজেনের ব্যবহার , আন্তর্জাতিক সৌর জোট ও সিডিআরআই-এর মত যৌথ উদ্যোগে পূনর্নবীকরণযোগ্য জ্বালানীর ব্যবহারের মত বিষয়ে বৃটেনের সঙ্গে একযোগে কাজ করার বিষয়ে ভারতের অঙ্গীকারের কথা তিনি পুনর্ব্যক্ত করেন।
ব্যবসা বাণিজ্য, অর্থনীতি, মানুষের মধ্যে যোগাযোগ, স্বাস্থ্য, প্রতিরক্ষা ও নিরাপত্তার মত বিভিন্ন বিষয়ে ২০৩০ সালের মধ্যে যে রোডম্যাপ বাস্তবায়িত করার পরিকল্পনা করা হয়েছিল, দুই নেতা সেটির পর্যালোচনা করেন। মুক্ত বাণিজ্য চুক্তি নিয়ে আলোচনা শুরু করার জন্য যে সব উদ্যোগ নেওয়া হয়েছে তার জন্য বর্ধিত বাণিজ্যিক অংশিদারিত্বর বিষয়ে তাঁরা সন্তোষ প্রকাশ করেন।
উভয় নেতা আফগানিস্তান, সন্ত্রাসবাদ মোকাবিলা, ভারত-প্রশান্ত মহাসাগর অঞ্চল, সরবরাহ শৃঙ্খলকে শক্তিশালী করা ও কোভিড পরবর্তী সময়ে আন্তর্জাতিক অর্থনীতির পুনরুদ্ধার সহ আঞ্চলিক ও আন্তর্জাতিক নানা সমস্যা নিয়ে আলোচনা করেছেন।
শ্রী মোদী জানান, তিনি মিঃ জনসনকে ভারতে স্বাগত জানানোর জন্য অধীর আগ্রহে অপেক্ষা করে আছেন।
CG/CB/SFS
(
প্রধানমন্ত্রীরদপ্তর
মালয়েশিয়ার প্রধানমন্ত্রী ডঃ মহাথির মহম্মদকে শুভেচ্ছা জানালেন প্রধানমন্ত্রী নরেন্দ্র মোদী
নয়াদিল্লি, ১৪ মে, ২০১৮
মালয়েশিয়ার প্রধানমন্ত্রী হিসেবে দায়িত্ব গ্রহন করায় ডঃ মহাথির মহম্মদকে টেলিফোনে আজ  শুভেচ্ছা জানালেন প্রধানমন্ত্রী নরেন্দ্র মোদী।
মালয়েশিয়ার বন্ধু মনোভাবাপন্ন মানুষের অগ্রগতি ও সমৃদ্ধির জন্য প্রধানমন্ত্রী মোদী সেদেশের প্রধানমন্ত্রীকে শুভেচ্ছা জানিয়েছেন। মোদী বলেন, ভারত ও মালয়েশিয়ার ঘনিষ্ঠ ও পারস্পরিক স্বার্থ সংশ্লিষ্ট সম্পর্ক অভিন্ন মূল্যবোধ, আগ্রহ ও মানুষের সঙ্গে মানুষের চিরন্তন সম্পর্কের মজবুত ভিত্তিতে গড়ে উঠেছে। প্রধানমন্ত্রী বলেন, ভারত-মালয়েশিয়া কৌশলগত সম্পর্ককে আরও শক্তিশালী করে তুলতে প্রধানমন্ত্রী ডঃ মহাথিরের সঙ্গে কাজ করার ব্যাপারে তিনি আশাবাদী।
CG/BD /NS/…
(Visitor Counter : 45
অর্থমন্ত্রক
ঝাড়খণ্ড ও পশ্চিমবঙ্গে আয়কর দফতরের তল্লাশি অভিযান
নতুন দিল্লি, ২৬ সেপ্টেম্বর, ২০২০
আয়কর বিভাগ শুক্রবার ঝাড়খণ্ড এবং পশ্চিমবঙ্গে এক ব্যবসায়ী গোষ্ঠীর ২০ টি ঠিকানা ও ব্যবসায়িক প্রাঙ্গনে তল্লাশি অভিযান চালিয়েছে।এই গোষ্ঠীটি বিভিন্ন পণ্যদ্রব্য,বনস্পতি ঘি,রিয়েল এস্টেট এবং চা ব্যবসার সঙ্গে যুক্ত। কলকাতাতেও এই গোষ্ঠীটির রিয়েল এস্টেট প্রকল্প রয়েছে।
তল্লাশি অভিযান চালানোর সময় এই গোষ্ঠীর
অ্যাকাউন্টে নিয়মিত বাইরে থেকে আর্থিক লেনদেনের যথেষ্ট প্রমাণ মেলে।এমনকি নিয়ম বর্হিভূতভাবে রিয়েল এস্টেট সংস্থাকে আর্থিক ঋণ পাইয়ে দেওয়ার অভিযোগও উঠেছে। পরিবারের বেশিরভাগ সদস্য এই সংস্থার পরিচালক হিসেবে নিযুক্ত রয়েছে।সংস্থার পক্ষ থেকে ঠিক মতো আয়কর দাখিল করা হয় নি। ২০১৪ সাল থেকে এই সংস্থায় কোন বানিজ্যিক লেনদেন হয় নি।তা সত্বেও নগদ ৭ কোটি টাকার বিক্রি দেখানো হয়েছে । এই নগদ অর্থ কলকাতার ব্যাংক অ্যাকাউন্টে জমা করা হয়েছে।
তল্লাশি চলাকালীন হার্ড ডিস্ক, পেন ড্রাইভ এবং হাতে লেখা ডায়েরিও বাজেয়াপ্ত করা হয়েছে। প্রাথমিকভাবে ৪০ কোটি টাকার নগদ লেনদেনের প্রমাণ পাওয়া গেছে। এ ছাড়াও তল্লাশির সময় রিয়েল এস্টেট প্রকল্পের জন্য ৮০ কোটি টাকার অগ্রিম নেওয়ারও প্রমাণ মিলেছে। এরও তদন্ত চলছে।
CG/SS
(Visitor Counter : 87
প্রধানমন্ত্রীরদপ্তর
ভারতরত্ন ড. ভীমরাও মেমোরিয়াল অ্যান্ড কালচারাল সেন্টারের জন্য প্রধানমন্ত্রী উত্তরপ্রদেশ সরকারের প্রশংসা করেছেন
কেন্দ্র ড. বাবাসাহেব আম্বেদকরের আদর্শগুলি জনপ্রিয় করে তুলবে: প্রধানমন্ত্রী
নতুন দিল্লি, ২৯শে জুন, ২০২১
প্রধানমন্ত্রী শ্রী নরেন্দ্র মোদী ড. বাবাসাহেব আম্বেদকরের আদর্শকে যুব সমাজের কাছে জনপ্রিয় করে তুলতে উত্তরপ্রদেশ সরকার যে উদ্যোগ নিয়েছে, তার প্রশংসা করেছেন। এক ট্যুইট বার্তায় প্রধানমন্ত্রী বলেছেন, “লক্ষ্মৌয়ে ভারতরত্ন ড. ভীমরাও মেমোরিয়াল অ্যান্ড কালচারাল সেন্টার যুব সম্প্রদায়ের মধ্যে বাবাসাহেবের আদর্শকে জনপ্রিয় করে তুলবে। আমি উত্তরপ্রদেশ সরকারের এই উদ্যোগের প্রশংসা করি।”
(CG/CB/SFS
প্রধানমন্ত্রীরদপ্তর
ভারতের সুপ্রিম কোর্ট জাতীয় জুডিশিয়াল ডাটা গ্রিড প্ল্যাটফর্মের আওতায় আসায় প্রশংসা প্রধানমন্ত্রীর
নয়াদিল্লি, ১৪ সেপ্টেম্বর, ২০২৩
দেশের সুপ্রিম কোর্টকে জাতীয় জুডিশিয়াল ডাটা গ্রিড প্ল্যাটফর্মের আওতায় আনার বিষয়ে ভারতের প্রধান বিচারপতি যে ঘোষণা করেছেন তার প্রশংসা করেছেন প্রধানমন্ত্রী শ্রী নরেন্দ্র মোদী। এই সিদ্ধান্তের ফলে বকেয়া মামলার সম্পর্কে তত্ত্ব তল্লাশ সম্ভব হবে। শ্রী মোদী বলেন, প্রযুক্তির ব্যবহার বিচার প্রক্রিয়ায় আরও স্বচ্ছতা আনবে এবং দেশের বিচার ব্যবস্থাকে আরও মজবুত করবে।
এএনআই-এর এক্স হ্যান্ডেলে একটি পোস্টের জবাবে প্রধানমন্ত্রী তাঁর এক্স হ্যান্ডেলে বলেছেন :
“সুপ্রিম কোর্ট এবং প্রধান বিচারপতি ডি ওয়াই চন্দ্রচূড়জির এক প্রশংসনীয় উদ্যোগ। প্রযুক্তির ব্যবহার বিচার প্রক্রিয়ায় আরও স্বচ্ছতা আনবে এবং দেশের বিচার ব্যবস্থাকে আরও মজবুত করবে।”
(AC/PM/NS
বিজ্ঞানওপ্রযুক্তিমন্ত্রক
সারা ভারত থেকে বিশ্ববিদ্যালয়ের শিক্ষার্থীরা পর্যবেক্ষণ জ্যোতির্বিজ্ঞানের আর্যভট্ট রিসার্চ ইনস্টিটিউট অফ অবজারভেশনাল সায়েন্সেস প্রশিক্ষণ বিদ্যালয়ে যোগ দিয়েছে
নতুন দিল্লি, ২৫ মে, ২০২১
জ্যোতির্বিজ্ঞানের বিভিন্ন দিক নিয়ে সারা ভারতের ২৫ টি বিশ্ববিদ্যালয়ের একশ জন শিক্ষার্থীকে নিয়ে একটি অনলাইন প্রশিক্ষণের আয়োজন করা হয়েছিল। যেখানে টেলিস্কোপ, নক্ষত্রের গঠন থেকে শুরু করে সৌর পদার্থবিজ্ঞান এবং মহাকাশ সম্পর্কিত পর্যবেক্ষণের ব্যবস্থা ছিল।
'আর্যভট্ট রিসার্চ ইনস্টিটিউট অফ অবজারভেশনাল সায়েন্সেস প্রশিক্ষণ স্কুল ইন অবজারভেশন অ্যাস্ট্রোনমি-২০২১' শীর্ষক এই প্রশিক্ষণ কর্মসূচিতে শিক্ষার্থীদের মোট ৮ দিনের প্রশিক্ষণ দেওয়া হয়েছে। শিক্ষার্থীরা জ্যোতির্বিজ্ঞানীদের সঙ্গে কথোপকথনের সুযোগ পেয়েছিল।
জ্যোতির্বিজ্ঞানের আধুনিক দিকগুলি এবং এর পাশাপাশি মহাকাশ সম্পর্কে শিক্ষার্থীদের সম্যক প্রশিক্ষণ দেওয়া হয়েছে। "ভারতের স্বাধীনতার ৭৫ বছর:আজাদী কা অমৃত মহোৎসব" স্মরণে ১৭ থেকে ২৪ মে এই অনুষ্ঠানের আয়োজন করা হয়েছিল।
CG/ SB
(Visitor Counter : 116
ভারী শিল্প মন্ত্রক
এশিয়ার দীর্ঘতম এবং বিশ্বের পঞ্চম দীর্ঘতম দ্রুতগতিতে চলার যোগ্য গাড়ির ট্র্যাক এখন ভারতবর্ষেও
নয়াদিল্লী, ২৯ জুন, ২০২১
ভারী ও রাষ্ট্রায়ত্ব শিল্পোদ্যোগ মন্ত্রী শ্রী প্রকাশ জাভড়েকর আজ ইন্দোরে ন্যাটরেক্স- দ্য হাই স্পিড ট্র্যাক র উদ্বোধন করেছেন। ১ হাজার একর জমির ওপর ন্যাটরেক্স গড়ে তোলা হয়েছে। এখানে দু চাকা থেকে ভারী বস্তু পরিবহণে সক্ষম ট্রেলার সর্বোচ্চ গতি পরীক্ষা করা যাবে।
বৈদ্যুতিন পদ্ধতিতে ১১.৩ কিলোমিটার দীর্ঘ এইচএসটি উদ্বোধন করার সময় শ্রী জাভড়েকর বলেছেন ভারত গাড়ি শিল্পের প্রতিটি ক্ষেত্র- গাড়ি নির্মাণ এবং যন্ত্রাংশ নির্মাণের কেন্দ্র হয়ে উঠবে। মন্ত্রী আরও বলেন আত্মনির্ভর ভারতের দিকে দেশ এগিয়ে চলেছে। দেশকে গাড়ি নির্মাণ শিল্পের কেন্দ্র হিসেবে গড়ে তোলার জন্য প্রধানমন্ত্রীর স্বপ্নকে বাস্তবায়িত করার উদ্যোগ নেওয়া হচ্ছে। এর ফলে দেশে কর্মসংস্থানের সুযোগ তৈরি হবে। শ্রী জাভড়েকর আরও বলেছেন, বছরের পর বছর ধরে রেল, সড়ক এবং জলপথ সংক্রান্ত প্রকল্পগুলির কাজ শেষ হচ্ছিলনা। কিন্তু বর্তমানে দৃঢ় রাজনৈতিক সদিচ্ছা থাকায় এই সমস্ত প্রকল্প সঠিক সময় শেষ হচ্ছে।
ভারী ও রাষ্ট্রায়ত্ত্ব শিল্প দপ্তরের প্রতিমন্ত্রী শ্রী অর্জুন রাম মেঘওয়াল বলেছেন, সরকার গাড়ি শিল্পকে উৎসাহিত করতে বিভিন্ন পদক্ষেপ নিয়েছে। এর ফলে দেশ উপকৃত হবে। গাড়ির সর্বোচ্চ গতি, ত্বরণ, জ্বালানীর ব্যবহার, ধোঁয়া পরীক্ষা এই ন্যাটরেক্স থেকে করা যাবে। এখানে উচ্চগতিতে গাড়ি চালানো, দ্রুত গতিতে এক লেন থেকে অন্য লেনে গাড়ি নিয়ে যাওয়া সহ গাড়ির সক্ষমতা সংক্রান্ত বিভিন্ন পরীক্ষা করা যাবে।
বিএমডাব্লু, মার্সিডিজ, আউডি, ফেরারি, ল্যাম্বারঘিনি, টেসলার মতো উন্নতমানের গাড়ির সর্বোচ্চ গতিবেগ এইচএসটি থেকে পরিমাপ করা যায়। এতদিন ভারতে এই সুবিধা না থাকায় গাড়ির আসল যন্ত্রাংশ নির্মাতারা এগুলির পরীক্ষা-নিরীক্ষা বিদেশে করতেন। সেখানে তারা কৃত্রিমভাবে ভারতীয় অবস্থা তৈরি করে এই কাজগুলি করতেন। কিন্তু বর্তমানে দেশে এই ব্যবস্থা চালু হওয়ায় সংশ্লিষ্ট সংস্থাগুলির সুবিধা হবে। এই কেন্দ্র ভারতের মধ্যবর্তী স্থানে গড়ে তোলায় দেশের যেকোন প্রান্ত থেকে সহজেই এখানে পৌঁছানো যাবে। ন্যাটরেক্স-এ ঘণ্টায় ৩৭৫ কিলোমিটার বেগে গাড়ি চলাচল করতে পারে। আন্তর্জাতিক নিয়ম মেনে এখানে সুরক্ষার সব ব্যবস্থা করা হয়েছে।
CG/CB /NS
(Visitor Counter : 273
কৃষিমন্ত্রক
করোনাভাইরাসের বিরুদ্ধে প্রকৃত যোদ্ধারা মাঠে থেকে পরিষেবা দিচ্ছেন
নতুন দিল্লি, ১৮ এপ্রিল, ২০২০
আজ যে অনিশ্চয়তা বিরাজ করছে তার মধ্যে অন্যতম একটি আশার আলো যে আমাদের খাদ্য সুরক্ষার বিষয়টি নিশ্চিত রয়েছে। সমগ্র ভারতবর্ষে অসংখ্য কৃষক এবং কৃষি শ্রমিক সকল প্রতিকূলতার মধ্যেও লড়াই করে ঘাম ঝরিয়ে পরিশ্রম করছে। তাদের নীরব প্রচেষ্টা ও কেন্দ্রীয় এবং রাজ্য সরকারগুলির সময়োপযোগী পদক্ষেপ গ্রহণের ফলে ফসল কাটার কাজ ঠিক ভাবে চলছে। এমনকি গ্রীষ্মের ফসল ফলানো অব্যাহত রাখতে বীজ বপনেও কোনও বাধা হচ্ছে না।
কোভিড-১৯ সংক্রমনের মধ্যে কৃষিকাজ সুষ্ঠুভাবে পরিচালন নিশ্চিত করতেস্বরাষ্ট্র মন্ত্রক প্রয়োজনীয় ব্যবস্থা গ্রহণ করেছে। সময়মতো পদক্ষেপ গ্রহণের ফলে সুফলও পাওয়া গেছে। কৃষকদের সুরক্ষার জন্য এবং মাঠে কাজ পরিচালনার সময় সামাজিক দূরত্ব বজায় রাখার বিষয়টিকেও গুরুত্ব দিয়ে দেখা হচ্ছে।
রবি ফসলের মধ্যে, দেশে ৩১০ লক্ষ হেক্টর জমিতে বপন করা মোট শস্যের ইতিমধ্যে ৬৭% ফসল সংগ্রহ করা হয়েছে। রাজ্য অনুসারে ফসল সংগ্রহের শীর্ষে রয়েছে হরিয়ানা,পাজ্ঞাব।
১৬১ লক্ষ হেক্টর জমিতে ডাল শস্য বপনের মধ্যে, ছোলা, মসুর, মুগ এবং মটর ডাল সংগ্রহের কাজ শেষ হয়েছে। মোট ৪৫.২৯ লক্ষ হেক্টর জমিতে আখ চাষের মধ্যে মহারাষ্ট্র, কর্ণাটক, গুজরাট, অন্ধ্র প্রদেশ, তেলেঙ্গানা এবং পাঞ্জাবে আখ সংগ্রহের কাজ শেষ হয়েছে। তামিলনাড়ু, বিহার, হরিয়ানা এবং উত্তরাখণ্ড রাজ্যে ৯২-৯৮% ফসল সংগ্রহের কাজ শেষ হয়েছে।
অন্ধ্র প্রদেশ, আসাম, ছত্তিশগড়, গুজরাট, কর্ণাটক, কেরালা, ওড়িশা, তামিলনাড়ু, তেলেঙ্গানা, ত্রিপুরা এবং পশ্চিমবঙ্গে ২৮ লক্ষ হেক্টর জমিতে বপন করা রবি ফসলের প্রথম পর্যায়ে ধান কাটার শেষ হয়েছে।
গত বছরের তুলনায় দেশে গ্রীষ্মকালীন কৃষি বপনের পরিমাণ ১৪% বেশি। এমনকি গত বছরের তুলনায় এ বছর মৌসুমী বৃষ্টিপাত ১৪% বেশির পূর্বাভাস দেওয়া হয়েছে। এখন পর্যন্ত পশ্চিমবঙ্গ, তেলঙ্গানা, ওড়িশা, আসাম, গুজরাট, কর্ণাটক, ছত্তিসগড়, তামিলনাড়ু, বিহার, মহারাষ্ট্র, মধ্য প্রদেশ এবং কেরালায় প্রায় ৩৩ লক্ষ হেক্টর জমিতে গ্রীষ্মকালীন ধান শস্য বপন করা হয়েছে।
পশ্চিমবঙ্গ, কর্ণাটক, গুজরাট, উত্তরপ্রদেশ, মহারাষ্ট্র, তামিলনাড়ু, তেলেঙ্গানা, ছত্তিসগড়, মধ্য প্রদেশ, পাঞ্জাব এবং বিহার রাজ্যে প্রায় ৫ লক্ষ হেক্টর জমিতে তৈলবীজ বপন করা হয়েছে। পাট বপনের কাজও পশ্চিমবঙ্গে শুরু হয়েছে ।
গ্রীষ্মের এই ফসল কৃষকদের অতিরিক্ত আয়ের ব্যবস্থা করবে। রাবি ও খরিফের শস্য চাষ প্রচুর কর্মসংস্থানের সুযোগ সৃষ্টি করে। গ্রীষ্মের ফসল বিশেষত ডাল শস্য চাষের মাধ্যমে মাটির স্বাস্থ্যও উন্নত হয়।
তামিলনাড়ু, উত্তরপ্রদেশ, পশ্চিমবঙ্গ, গুজরাট, ছত্তিশগড়, বিহার, পাঞ্জাব, কর্ণাটক, মহারাষ্ট্র, মধ্য প্রদেশ, ঝাড়খণ্ড ও তেলঙ্গানা রাজ্যে প্রায় ৫০ লক্ষ হেক্টর জমিতে ডাল শস্য বপন করা হয়েছে।
(CG/SS
কেন্দ্রীয়মন্ত্রিসভা
কেন্দ্রীয় মন্ত্রিসভার ভারত ও সুরিনামের মধ্যে ওষুধ সংক্রান্ত স্বাক্ষরিত চুক্তিটি অনুমোদন
নতুন দিল্লি, ১৬ অগাস্ট, ২০২৩
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে ভারত ও সুরিনামের মধ্যে গত চৌঠা জুন ওষুধ সংক্রান্ত যে চুক্তি স্বাক্ষরিত হয়েছিল, সেবিষয়ে বিস্তারিত ভাবে আলোচনা হয় । ভারতের রাষ্ট্রপতির সুরিনাম সফরকালে কেন্দ্রীয় স্বাস্থ্য ও পরিবারকল্যাণ মন্ত্রকের ইন্ডিয়ান ফার্মাকোপিয়া কমিশন এবং সুরিনামের স্বাস্থ্য মন্ত্রক এই চুক্তি স্বাক্ষর করে ।
চুক্তি অনুযায়ী ওষুধ শিল্পের নিয়ন্ত্রণের বিষয়ে দুই দেশ তথ্যের আদানপ্রদান করবে । এছাড়াও নিজ নিজ দেশের আইন ও নিয়মাবলী সম্পর্কে অন্য দেশকে অবহিত করবে ।
সুরিনামে ওষুধ উৎপাদন এবং আমদানির সময় ওষুধের গুণমান যাচাই করার জন্য ইন্ডিয়া ফার্মাকোপিয়ার নিয়মগুলিকে অনুসরণ করা হবে
ভারতীয় ওষুধ প্রস্তুতকারক সংস্থাগুলির শংসাপত্রকে সুরিনাম গ্রহণ করবে
আইপিআরএস এবং ওষুধের মান সংক্রান্ত তথ্যাদি নির্ধারণের সময় ইন্ডিয়ান ফার্মাকোপিয়া কমিশনের নিয়ম মেনে চলা হবে
জেনেরিক ওষুধ উৎপাদনের ক্ষেত্রে সুরিনামের ওষুধের আরও গুণমান বৃদ্ধিতে সুবিধা হবে
ওষুধ উৎপাদন সংক্রান্ত ফার্মাকোপিয়ার নিয়মগুলি সম্পর্কে স্বচ্ছ ধারণা গড়ে তুলতে সহায়তা করা হবে
ইন্ডিয়ান ফার্মাকোপিয়ার মনোগ্রাফ সংক্রান্ত বিভিন্ন তথ্য আদান-প্রদান করা হবে
সংশ্লিষ্ট দেশগুলির চাহিদা অনুযায়ী জনস্বাস্থ্য ক্ষেত্রে নিয়ামক সংস্থাগুলির দক্ষতা বৃদ্ধি করা হবে
দুদেশের পারস্পরিক স্বার্থ সংশ্লিষ্ট প্রযুক্তির সহায়তার ক্ষেত্রে বিভিন্ন সুযোগ সুবিধা হস্তান্তর করা হবে
এই সমঝোতাপত্র অনুসারে বিদেশে ওযুধ রপ্তানীর ক্ষেত্রে বিশেষ সুবিধা হবে, যার মধ্যে দিয়ে আত্মনির্ভর ভারতের পথে আরও একধাপ এগোনো যাবে । ভারতীয় ওষুধ প্রস্তুতকারক ব্যবস্থাপনাকে আন্তর্জাতিক স্বীকৃতি লাভের মাধ্যমে এদেশের ওষুধ শিল্প উপকৃত হবে ।
এরফলে ভারতীয় ওষুধ সহজেই অন্যদেশে রপ্তানী করা যাবে । সংশ্লিষ্ট দেশগুলিতে জেনেরিক ওষুধ উৎপাদনের ক্ষেত্রেও সুবিধা হবে । যার ফলে ওই দেশের নাগরিকরা স্বল্পমূল্যে ওষুধ কিনতে পারবেন । বিভিন্ন নিয়মের সরলীকরণের ফলে ভারত থেকে ওষুধ রপ্তানীতে সুবিধা হবে । ফলস্বরূপ ওষুধ শিল্পের সঙ্গে যুক্ত পেশাদার ব্যক্তিরা উপকৃত হবেন । এছাড়াও কর্মসংস্থানের সুযোগ বাড়বে । ভারতীয় ওষুধ প্রস্তুতকারক ব্যবস্থাপনা বা ইন্ডিয়ান ফার্মাকোপিয়া বর্তমানে আফগানিস্তান, ঘানা, নেপাল, মরিশাস ও সুরিনাম এই পাঁচটি দেশে সরকারি ভাবে স্বীকৃত ।
AC/CB/RAB
(
রেলমন্ত্রক
ভারতীয় রেলের জন্য অমৃত ভারত স্টেশন প্রকল্প
নয়াদিল্লি, ২৭ ডিসেম্বর, ২০২২
রেল মন্ত্রক অমৃত ভারত স্টেশন প্রকল্পের আওতায় স্টেশনগুলির আধুনিকীকরণের জন্য এক নতুন নীতি প্রণয়ন করেছে। দীর্ঘমেয়াদী এই পরিকল্পনার আওতায় বিভিন্ন স্টেশনের চাহিদা অনুযায়ী প্রয়োজনীয় সংস্কার গ্রহণ করা হবে। এর ফলে সংশ্লিষ্ট সব পক্ষের চাহিদা পূরণ করা যাবে।
এই প্রকল্পে রেল স্টেশনে থাকা বিভিন্ন শ্রেণীর যাত্রী প্রতীক্ষালয়গুলিকে একত্রিত করে অত্যাধুনিক সুযোগ-সুবিধা সম্পন্ন প্রতীক্ষালয় গড়ে তোলা হবে, যেখানে ভালো মানের ক্যাফেটেরিয়া ও খুচরো পণ্যের বিপণি থাকবে। সমস্ত স্টেশনে উঁচু ধরনের প্ল্যাটফর্ম নির্মিত হবে যার উচ্চতা ৭৬০ থেকে ৮১০ মিলিমিটার করার উদ্যোগ নেওয়া হবে। এছাড়াও এই প্রকল্পের আওতায় স্টেশনমুখী রাস্তাগুলিকে চওড়া করার পাশাপাশি রাস্তার ধারে থাকা অবৈধ নির্মাণ সরিয়ে দেওয়া হবে। যাত্রীরা যাতে সহজেই স্টেশনে আসতে পারেন এবং স্টেশন থেকে বের হতে পারেন তা নিশ্চিত করতে বিভিন্ন জায়গায় দিক নির্দেশনার ব্যবস্থা করা হবে। সংশ্লিষ্ট রাস্তাগুলিতে পথচারীদের বিশেষ ব্যবস্থার পাশাপাশি আলোর ব্যবস্থাও করা হবে। স্টেশন চত্ত্বরে গাড়ি রাখার জন্য পার্কিং প্লেস গড়ে তোলা হবে। রেল বোর্ড বিভিন্ন সময়ে ভিন্নভাবে সক্ষম যাত্রীদের সহায়তার জন্য যে নির্দেশাবলী প্রকাশ করে সেই অনুযায়ী স্টেশনে প্রয়োজনীয় ব্যবস্থা গ্রহণ করা হবে। মহিলা এবং ভিন্নভাবে সক্ষম সহ সব ধরনের যাত্রীদের ব্যবহারোপযোগী শৌচাগার নির্মাণের উদ্যোগ নেওয়া এই প্রকল্পের অন্যতম লক্ষ্য। তহবিল অনুযায়ী দেশজুড়ে সুস্থায়ী এবং পরিবেশ বান্ধব রেল স্টেশন গড়ে তোলা হবে। এক্ষেত্রে ডিভিশনাল রেলওয়ে ম্যানেজারের অনুমোদনক্রমে যাত্রী সাধারণ, স্থানীয় কর্তৃপক্ষ এবং বিভিন্ন দপ্তরের সঙ্গে আলোচনা করে রেল স্টেশনগুলিতে বিভিন্ন ধরনের সুযোগ-সুবিধার ব্যবস্থা করা হবে। সংশ্লিষ্ট স্টেশনে যাত্রীদের ওঠা-নামার দিকটি বিবেচনা করে প্রয়োজনীয় পরিকল্পনা গ্রহণ করা হবে।
PG/CB/NS
(Visitor Counter : 533
প্রধানমন্ত্রীরদপ্তর
প্রাক্তন রাষ্ট্রপতি শ্রী রাম নাথ কোবিন্দের সঙ্গে প্রধানমন্ত্রীর সাক্ষাৎ
নয়াদিল্লি, ১৮ আগস্ট, ২০২২
প্রধানমন্ত্রী শ্রী নরেন্দ্র মোদী আজ প্রাক্তন রাষ্ট্রপতি শ্রী রাম নাথ কোবিন্দ এবং তাঁর পরিবারে সঙ্গে দেখা করলেন।
প্রধানমন্ত্রী এক ট্যুইট বার্তায় বলেন,
“প্রাক্তন রাষ্ট্রপতি কোবিন্দজি এবং তাঁর পরিবারের সঙ্গে চমৎকার আলোচনা হয়েছে।”
PG/AB/NS
(
স্বরাষ্ট্র মন্ত্রক
প্রতিবাদরত কৃষকদের উপর লাঠিচার্য
নতুন দিল্লি, ০৩ই ফেব্রুয়ারী, ২০২১
ভারতের সংবিধানের সপ্তম অনুচ্ছেদে আইন – শৃঙ্খলা ও পুলিশি ব্যবস্থা রাজ্যের এক্তিয়ারভুক্ত। তদন্ত, অপরাধের নথিভুক্তিকরণ এবং অপরাধীর শাস্তি, জীবন ও সম্পত্তি রক্ষা সহ আইন – শৃঙ্খলা বজায় রাখার মূল দায়িত্ব সংশ্লিষ্ট রাজ্য সরকারের।
জাতীয় রাজধানী অঞ্চল দিল্লির ক্ষেত্রে দিল্লি পুলিশের পক্ষ থেকে জানানো হয়েছে, দিল্লি সীমান্তে প্রতিবাদরত কৃষকরা বিপুল পরিমাণ ট্রাক্টর নিয়ে প্রতিবাদ শুরু করে এবং বিপদজনক গতিতে এগিয়ে আসে। তারা পুলিশ ব্যারিকেট ভেঙ্গে সম্প্রতি কার্যকর হওয়া কৃষি আইনের বিরুদ্ধে প্রতিবাদ জানায়। তাদের আক্রমণাত্মক মনোভাবের ফলে সংঘর্ষ, সরকারী সম্পত্তির ক্ষয়ক্ষতি, সরকারী কর্মীদের নিজ নিজ কর্তব্য পালনে বাধা দান, পুলিশ আধিকারিকদের উপর হামলার ঘটনা ঘটেছে। এর ফলে সরকারী কর্মীরা আহত হয়েছেন। এছাড়াও কোভিড – ১৯ মহামারীর প্রেক্ষিতে ফেস মাস্ক ছাড়াই বিপুল সংখ্যায় প্রতিবাদকারীরা শারীরিক দূরত্ব বজায় না রেখে জড়ো হয়েছিলেন। জনতাকে ছত্রভঙ্গ করতে পুলিশ বাধ্য হয়ে কাঁদানে গ্যাস, জল কামান ও মৃদুভাবে প্রতিরোধমূলক ব্যবস্থা গ্রহণ করে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন স্বরাষ্ট্র প্রতিমন্ত্রী শ্রী জি কিষাণ রেড্ডি।
প্রধানমন্ত্রীরদপ্তর
সামুদ্রিক ঘূর্ণিঝড় আমফান – এর প্রেক্ষিতে উদ্ভূত পরিস্থিতি খতিয়ে দেখতে আগামীকাল পশ্চিমবঙ্গ ও ওডিশা সফরে প্রধানমন্ত্রী
নয়াদিল্লি, ২১ মে, ২০২০
অতিপ্রবল সামুদ্রিক ঘূর্ণিঝড় আমফান – এর প্রেক্ষিতে উদ্ভূত পরিস্থিতি খতিয়ে দেখতে প্রধানমন্ত্রী শ্রী নরেন্দ্র মোদী আগামীকাল পশ্চিমবঙ্গ ও ওডিশা সফর করবেন।
প্রধানমন্ত্রীর কার্যালয়ের এক ট্যুইটে বলা হয়েছে, “আগামীকাল প্রধানমন্ত্রী @narendramodi অতিপ্রবল সামুদ্রিক ঘূর্ণিঝড় আমফান – এর প্রেক্ষিতে উদ্ভূত পরিস্থিতি পর্যালোচনায় পশ্চিমবঙ্গ ও ওডিশা সফর করবেন। ঘূর্ণিঝড় ক্ষতিগ্রস্ত এলাকাগুলি তিনি আকাশপথে ঘুরে দেখবেন এবং এক পর্যালোচনা বৈঠকে যোগ দেবেন। এই বৈঠকে ত্রাণ ও পুনর্বাসনের বিষয়গুলি নিয়ে আলোচনা হবে”।
CG/BD/SB
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৮ অক্টোবর, ২০২১
জাতীয় টিকাকরণ অভিযানের আওতায় এখনও পর্যন্ত ১০৪ কোটি ৪ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১৬ হাজার ১৫৬
জাতীয় স্তরে বর্তমানে সুস্থতার হার ৯৮.২০ শতাংশ, যা ২০২০-র মার্চ থেকে সর্বাধিক
দেশে গত ২৪ ঘন্টায় সুস্থতার সংখ্যা ১৭ হাজার ৯৫, এর ফলে মোট সুস্থতার সংখ্যা বেড়ে ৩ কোটি ৩৬ লক্ষ ১৪ হাজার ৪৩৪
দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১ শতাংশের নিচে নেমে বর্তমানে এই হার ০.৪৭ শতাংশ; ২০২০-র মার্চ থেকে এযাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ৬০ হাজার ৯৮৯, যা ২৪৩ দিনে সর্বনিম্ন
সাপ্তাহিক ভিত্তিতে আক্রান্তের হার ১.১৯ শতাংশ, যা গত ৩৪ দিন ২ শতাংশের নিচে
দৈনিক ভিত্তিতে আক্রান্তের হার ১.২৫ শতাংশ, যা গত ২৪ দিন ২ শতাংশের নিচে
এখনও পর্যন্ত মোট নমুনা পরীক্ষার সংখ্যা ৬০ কোটি ৪৪ লক্ষ
CG/BD/AS/
(Visitor Counter : 129
বিজ্ঞানওপ্রযুক্তিমন্ত্রক
ভারত বিজ্ঞান গবেষণা ফেলোশিপ  ২০২১ ঘোষিত হয়েছে
নতুন দিল্লি, ০৬ মার্চ, ২০২১
ছয়টি দেশের মোট ৪০ জন গবেষককে পুরস্কারে ভূষিত করা হয়েছে যারা ভারতের বিভিন্ন শিক্ষা কেন্দ্র এবং বিশ্ববিদ্যালয়গুলিতে সুযোগ সুবিধা গ্রহণের মাধ্যমে তাঁদের গবেষণা চালানোর সুযোগ পাবেন।
এই গবেষকদের গবেষণাপত্র, অভিজ্ঞতা এবং মেধা ও প্রকাশনার বিষয়গুলো বিবেচনা করে ভারত বিজ্ঞান এবং গবেষণা ফেলোশিপ-২০২১ এর জন্য নির্বাচিত করা হয়েছে।
বিজ্ঞান ও প্রযুক্তির উন্নয়নে ভারত প্রতিবেশী রাষ্ট্রগুলির সঙ্গে যুক্ত থাকা ও সহযোগিতার উদ্যোগ নিয়েছে। ভারত সরকারের বিজ্ঞান ও প্রযুক্তি বিভাগ ভারত বিজ্ঞান ও গবেষনা ফেলোশিপ প্রবর্তন করেছে। বিশেষত আফগানিস্তান, বাংলাদেশ, ভুটান, মালদ্বীপ, মায়ানমার, নেপাল, শ্রীলংকা এবং থাইল্যান্ডের গবেষকদের জন্য, যারা ভারতের কোন বিশ্ববিদ্যালয় এবং গবেষণা কেন্দ্রের সঙ্গে গবেষণার কাজে যুক্ত রয়েছেন। ২০১৫ সাল থেকে এই পুরস্কার চলে আসছে। এই রাষ্ট্রগুলি থেকে প্রায় ১২৮ জন ফেলো ফেলোশিপের জন্য নির্বাচিত হয়েছেন।
এবছর করোনা জনিত পরিস্থিতির কারণে ভার্চুয়াল মাধ্যমে পুরস্কারে ভূষিত গবেষকদের উৎসাহ প্রদান করা হয়েছে। তাঁদের জানিয়ে দেওয়া হয়েছে যে, ভ্রমণের জন্য শর্তাবলী শিথিল হওয়ার পরই তাঁরা ভারতের গবেষণা সংস্থা গুলিতে গিয়ে পুনরায় গবেষণার কাজ চালাতে পারবেন।
তথ্যওসম্প্রচারমন্ত্রক
তথ্য ও সম্প্রচার মন্ত্রী শ্রী প্রকাশ জাভড়েকর ৩০টি সংবাদমাধ্যমকে প্রথম অন্তঃরাষ্ট্রীয় যোগ দিবস মিডিয়া সম্মান প্রদান করলেন
নয়াদিল্লি, ৭ জানুয়ারি, ২০২০
কেন্দ্রীয় তথ্য ও সম্প্রচার, পরিবেশ, বন এবং জলবায়ু পরিবর্তন সংক্রান্ত মন্ত্রী শ্রী প্রকাশ জাভড়েকর আজ নতুন দিল্লির মিডিয়া সেন্টারে এক অনুষ্ঠানে ৩০টি সংবাদমাধ্যমকে প্রথম অন্তঃরাষ্ট্রীয় যোগ দিবস মিডিয়া সম্মান প্রদান করেন। বাংলা ভাষায় সম্প্রচারিত এফএম রেনবো কলকাতা এই পুরস্কার তালিকায় দ্বিতীয় স্থান লাভ করেছে।
অনুষ্ঠানের ভাষণে শ্রী জাভড়েকর বলেন, সমাজে যোগের উপকারিতার ক্ষেত্রে সংবাদমাধ্যমগুলি যে অবদান রেখেছে সেই কারণেই এই পুরস্কার এক অনন্য নজির তৈরি করেছে। তিনি আরও বলেন, সমাজের বৃহত্তর স্বার্থে সংবাদ ও বিজ্ঞাপন প্রচারের পরেও যোগ নিয়ে যেভাবে সংবাদমাধ্যমগুলি প্রচার চালিয়েছে, তা এক নতুন দিশা দেখিয়েছে। তিনি লোকমান্য তিলকের ‘কেশরী’ পত্রিকার কথা স্মরণ করে বলেন, এই পত্রিকার সূচনা হয়েছিল সমাজে মানুষের মধ্যে ‘স্বরাজ্য’ সম্পর্কে সচেতনতার প্রসারের লক্ষ্যে। আজ সংবাদ সংস্থাগুলি ‘সুরজ’ নিয়ে জনসচেতনতা তৈরি করছে। এই ‘সুরজ’ হল সাধারণ মানুষের সুস্বাস্থ্য, শিক্ষা এবং সকলের জন্য পৌর সুযোগ-সুবিধা প্রদান। তিনি বলেন, এটিই হল ভারতের পরিপক্ক গণতন্ত্রের নিদর্শন।
শ্রী জাভড়েকর বলেন, যোগ রোগ নিরাময়ের অন্যতম মাধ্যম। তিনি বলেন, যোগ এক ভারতীয় ব্র্যান্ড হিসেবে প্রধানমন্ত্রী শ্রী নরেন্দ্র মোদীর উদ্যোগে এক আন্তর্জাতিক সম্মান লাভ করেছে। তিনি বলেন, রাষ্ট্রসঙ্ঘের সহযোগিতায় ভারতের প্রস্তাব মতোই আন্তর্জাতিক যোগ দিবস পালন করা হয়ে থাকে। কেন্দ্রীয় মন্ত্রী পুরস্কারপ্রাপক ও জুরি সদস্যদের ধন্যবাদও জানান।
অনুষ্ঠানে, আয়ুষ মন্ত্রকের স্বাধীন দায়িত্বপ্রাপ্ত কেন্দ্রীয় প্রতিমন্ত্রী শ্রী শ্রীপদ যশো নায়েক এই সম্মান প্রদান অনুষ্ঠান সফলভাবে সম্পন্ন করার জন্য শ্রী জাভড়েকরকে ধন্যবাদ জানান। শ্রী নায়েক বলেন, প্রাচীন সভ্যতার অঙ্গ হিসেবে যোগ আমাদের মানসিক এবং শারীরিক সুস্বাস্থ্য বজায় রাখতে সাহায্য করে।
প্রেস কাউন্সিল ও জুরির চেয়ারম্যান বিচারপতি সি কে প্রসাদ, কেন্দ্রীয় তথ্য ও সম্প্রচার মন্ত্রকের যুগ্ম সচিব শ্রী বিক্রম সহায়, সচিব শ্রী রবি মিত্তল, অতিরিক্ত সচিব শ্রী অতুল তিওয়ারি সহ আয়ুষ এবং তথ্য ও সম্প্রচার মন্ত্রকের বিশিষ্ট আধিকারিকরা অনুষ্ঠানে উপস্থিত ছিলেন।
CG/SS/DM
(Visitor Counter : 93
প্রতিরক্ষামন্ত্রক
মালদ্বীপে আটকে পরা ৫৮৮ জন ভারতীয়কে নিয়ে দেশে ফিরল আই এন এস জলস্ব
কোলকাতা, ১৭ মে, ২০২০
অপারেশন সমুদ্র সেতুর অঙ্গ হিসাবে মালদ্বীপের মালে থেকে ৭০ জন মহিলা ও ২১ জন শিশু সমেত ৫৮৮ জন ভারতীয়কে নিয়ে আই এন এস জলস্বজাহাজটি আজ কোচি বন্দরে এসে পৌঁছেছে। এই নিয়ে দ্বিতীয় দফায় মালদ্বীপ থেকে ভারতীয়দের ফিরিয়ে আনা হোল।
জাহাজ থেকে নামার পর প্রতিটি যাত্রীর শারীরিক পরীক্ষার পর তাদের সংশ্লিষ্ট জেলা ও রাজ্যে পাঠানোর ব্যবস্থা করা হয়। সেখানে এখন তাদের কোয়ারিন্টাইনে থাকতে হবে।
CG/SDG
(